Dell Inc.|  |
| Forma | Uždaroji akcinė bendrovė |
| Įkurta | 1984 m. lapkričio 4 d. Ostine, Teksasas |
| Įkūrėjas (-ai) | Michael Dell |
| Centrinė būstinė | Raund Rokas, Teksasas, JAV |
| Produkcija | Kompiuteriai, serveriai, techninė įranga, buitinė technika, elektronika, telekomunikacijos |
| Pajamos | Mažėjimas 56,94 mlrd. USD (2013 m.) |
| Savininkas (-ai) | Michael DellSilver Lake Partners |
| Darbuotojų | 108 800 (2013 m.) |
| Padaliniai | Dell ServicesAlienware |
| Tinklalapis | Dell.com |

**Dell Inc.** − amerikiečių uždaroji tarptautinė informacinių technologijų korporacija, įsteigta Raund Roke, Teksaso valstijoje, JAV. Užsiima kompiuterių ir susijusių produktų gamyba ir pardavimais bei paslaugų teikimu. Viena didžiausių elektronikos gamintojų pasaulyje. Pagal kompiuterių gamybą vienu metu buvo trečia pasaulyje. Fortune 500 sąraše „Dell" užima 51 vietą (2013 m.). „Fortune" sąraše „Dell" taip pat vienu metu buvo 5 labiausiai gerbiamų įmonių savo srityje.

Istorija
--------

„Dell" būstinė Raund Roke, Teksasas.
1984 m. Maiklas Delas, tuo metu dar būdamas Teksaso universiteto Ostine studentas, įkūrė „PCs Limited". Bendrabučio kambaryje įsikūrusi bendrovė pardavinėjo iš atskirų dalių surinktus su IBM PC suderinamus kompiuterius. Gavus apie 300 000 JAV dolerių iš savo šeimos įmonės plėtrai ir norėdamas daugiau laiko skirti savo verslui, Maiklas Delas metė mokslus universitete.

1985 m. įmonė išleido pirmąjį savo pačių suprojektuotą kompiuterį − „Turbo PC", kurį pardavinėjo už 795 dolerius. Apie savo tiesiogiai vartotojams parduodamas sistemas „PCs Limited" skelbėsi nacionaliniuose žurnaluose. Jos buvo individualiai surinkamos pagal klientų pasirinkimus. Per pirmuosius metus įmonė uždirbo 73 mln. dolerių pelno.

1987 m. įmonė pakeitė pavadinimą į „Dell Computer Corporation" ir pradėjo plėstis globaliai, pirmiausia Airijoje. 1988 m. birželio mėn. „Dell" rinkos kapitalizacija išaugo nuo 30 mln. iki 80 mln. iš karto po 22 d. vykusio pirminio viešo siūlymo, išviso 3,5 mln. akcijų, po 8,50 dolerio už akciją.

1992 m. žurnalas „Fortune" įtraukė „Dell Computer Corporation" į 500 didžiausių pasaulio įmonių sąrašą, tuo metu Maiklas Delas tapo visų laikų jauniausiu Fortune 500 generaliniu direktoriumi.[reikalingas šaltinis]

1996 m. „Dell" pradėjo pardavinėti kompiuterius per savo internetinę svetainę. 2002 m. „Dell" išplėtė savo produktų gamybos liniją, įtraukdama televiziją, mobiliuosius įrenginius, skaitmeninius garso grotuvus, spausdintuvus bei kt.

Maiklui Delui ir jo partneriams išpirkus kontrolinį akcijų paketą 2013 m. spalio 30 d. bendrovės forma buvo pakeista į uždarąją akcinę bendrovę.

Aplinkos apsauga
----------------

Pagal aplinkosaugai skiriamą dėmesį „Greenpeace" bendrovių sąraše „Dell" užima 5 vietą iš 16 elektronikos gamintojų (2012 m. lapkričio mėn. duomenys; 1 vieta tenka „žaliausiai" įmonei). Daugiausia kritikuojama dėl gamybos grandinėje naudojamų pavojingų cheminių medžiagų, taip pat įmonės produktų šalinimo ir perdirbimo sritys.

Logotipai
---------

* 1984–19891984–1989
* 1989–20101989–2010
* 2010–20162010–2016

Šaltiniai
---------

1. 1 2  De La Merced, Michael J. (2013-10-29). „Sale of Dell Closes, Moving Company Into Private Ownership". *The New York Times* (The New York Times Company). DealBook. Nuoroda tikrinta 2013-10-29.
2. 1 2  „Form 10-K Annual Report Pursuant to Section 13 or 15(d) of the Securities Exchange Act of 1934 for the Fiscal Year Ended February 3, 2012 Commission File Number: 0-17017 Dell Inc.". *i.dell.com*. Dell Inc. 2012-03-13. Nuoroda tikrinta 2013-10-29.
3. ↑  „Dell - Fortune 500 2013 - Fortune". *Fortune Magazine*. Time Warner. Nuoroda tikrinta 2013-07-11.
4. ↑  Nancy Fowler Koehn (2001 m.). *Brand New: How Entrepreneurs Earned Consumers' Trust from Wedgwood to Dell*. Harvard Business Press. pp. 287 psl. ISBN 978-1-57851-221-8.
5. ↑  Frequently Asked Questions **(**angl.**)**
6. ↑   „*A Guide to Greener Electronics*.". Suarchyvuotas originalas 2011-01-13.  Greenpeace

Nuorodos
--------

* Oficiali svetainė (Mobili versija Archyvuota kopija 2009-04-21 iš Wayback Machine projekto.)